Die tiroïede klier / skildklier is betrokke by byna al die metaboliese prosesse in die liggaam. Dit stimuleer ook die afskeiding van voortplantingshormone. As ‘n persoon se skildklier nie behoorlik werk nie, kan die volgende probleme ontstaan:
Senuweeagtigheid of vermoeidheid
Gewigstoename of –verlies
Belemmerde geheue funksie
Verandering in menstruele vloei
Onvrugbaarheid of miskrame
Twee hormone word deur die skildklier vervaardig. Die hormone is belangrik by die regulering van liggaamshitte en die stimulering van metaboliese prosesse. Hierdie hormone bevat ’n hoë konsentrasie jodium. Trouens, byna 80 persent van die jodium in die liggaam word in die skildklier gevind. ’n Tekort aan hierdie element in die dieet kan lei tot ’n vergrote skildklier. In jong kinders kan ’n jodiumtekort hormoonvervaardiging onderdruk en gevolglik fisiese, verstandelike en seksuele ontwikkeling vertraag—’n toestand wat kretinisme genoem word.
Is noodsaaklik vir die ontwikkeling van been en die senuweestelsel – bevorder groei van selle.
Help met die uitskeiding van afvalprodukte deur die limf.
Speel belangrike rol in die funksionering van die voortplantingstelsel.
Speel belangrike rol in die funksie van hormone. Hormone speel ‘n rol in omtrent elke sisteem en proses in die liggaam, en verskeie simptome kan ervaar word indien die skildklier nie behoorlik funksioneer nie.
Etikette: Kretinisme , Skildklier